بەرپرسانی یانەی یوڤێنتوسی ئیتاڵی لە ھەوڵی ئەوەدان ئێمرێ جان, ناوەراستکاری یانەی لیڤەرپولی ئینگڵتەرا بۆ ریزەکانی بگوازنەوە.
لە ئیتاڵیاوە سەرچاوەکان بڵاوییان کردۆتەوە, بەرپرسانی خانمە پیرەکە لەسەر داوای ئالێگری راھێنەری یانەکەیان دەیانەوێت لەگەڵ بەرپرسانی لیڤەرپول دەست بە گفتوگۆ کردن بکەن, بۆ ئەوەی یاریزانە بەرەگەز تورکی ئەو یانەیە بۆ ریزەکانیان بگوازنەوە, بەڵام پێدەچێت ئەم ھەوڵانەیان سەرکەوتوو نەبێت, چونکە ناوبراو چەندینجار رایگەیاندووە لەگەڵ یانەکەی دڵخۆشە.
ناوەراستکاری رێدز بە ھۆی ئاستە بەرزەکەیەوە لەلایەن چەندین یانەی گەورەی ئەورویاوە بووەتە ئامانج.